FlixBusin Setra S431 DT Berliinissä.
**Flixbus** (['flɪksbʊs]; **FLiXBUS** ) on saksalainen yritys, joka koordinoi bussiliikennettä Euroopan ja Yhdysvaltojen kaupunkien välillä. Flixbusin omistaa *Flixmobility GmbH*, joka liikennöi myös *Flixtrainia* ja *Flixcaria* .

Historia
--------

FlixBusin Volvo 9700 Porissa.
Yritys perustettiin vuonna 2013 Saksan kuljetusmarkkinoiden vapauttamisen jälkeen. Vuonna 2015 Flixbus aloitti laajentumisensa Euroopassa, jonka rahoittivat sijoittajat, kuten Daimler. Flixbusin perustivat Münchenissä vuonna 2013 Daniel Krauss, Jochen Engert ja André Schwämmlein, jotka aloittivat ensimmäisen Saksan reittinsä helmikuussa 2013. Jo vuotta myöhemmin, vuonna 2014, Flixbus liikennöi valtakunnallista verkkoa. Alkuvuodesta 2015 yhtiö ilmoitti kansainvälistävänsä koko liiketoimintamallinsa. Kesällä 2015 Flixbus käynnisti italialaisen tytäryhtiönsä Milanossa  ja astui äskettäin vapautetuille Ranskan markkinoille "Flixbus Francen" kanssa.  Marraskuussa 2015 Flixbus julkisti uuden sivukonttorin *Flixbus BV* : n Hollannissa ja sen myötä myös ensimmäisen Hollannin kansallisen bussiverkoston eri kaupunkien välillä. Saksan, Ranskan ja Italian jälkeen nämä olivat toimittajan seuraavat kansalliset markkinat , kun taas kansainväliset reitit yhdistivät jo kohteita Sveitsissä, Belgiassa, Itävallassa, Espanjassa ja Yhdistyneessä kuningaskunnassa. Syyskuussa 2016 Flixbus ilmoitti suunnitelmistaan laajentua uusille markkinoille Skandinaviassa. Vuonna 2017 *Stefans* Bussista Göteborgissa ja *Expressbuss i Linköping AB* :sta tuli Flixbusin ruotsalaisia bussikumppaneita. Flixbus on yhdessä tanskalaisten pk-yrityskumppaneiden kanssa käynnistänyt kotimaan verkoston Tanskassa keväällä 2017 uuden tytäryhtiön *Flixbus Danmark A/S* :n alaisuudessa.  2. toukokuuta 2018 FlixBus osti Swebus Express AB:n. Flixbus aloitti toimintansa Suomessa heinäkuussa 2023 reitillä Vaasasta Närpiön, Porin, Rauman, Raision, Turun, Salon ja Espoon kautta Helsinkiin ja edelleen Tallinnaan. Lauttayhteytenä Helsingistä Tallinnaan yhtiö käyttää Tallinkin autolauttaa.

Toiminta
--------

Linja-autoliikenne tapahtuu yhteistyössä alueellisten pienten ja keskisuurten bussiyhtiöiden kanssa. Reittiliikenteen päivittäisestä toiminnasta vastaavat paikalliset linja-autoyrittäjät ja Flixbus vastaa verkostosuunnittelusta, markkinoinnista, hinnoittelusta, laadunvarmistuksesta ja liiketoiminnan asiakaspalvelusta. Yhtiön liiketoimintamalli on erittäin skaalautuva, joka on mahdollistanut nopean kasvun. 

Flixbus-reitistö tarjoaa 400 000 päivittäistä yhteyttä 2500 kohteeseen 30 maassa. Flixbusilla on yli 3 000 työntekijää (ja yli 10 000 kuljettajaa 500 kumppaniyrityksellä) kotimaan bussiliikenteessä Tanskassa, Ranskassa, Italiassa, Kroatiassa, Alankomaissa, Norjassa, Puolassa, Sveitsissä, Ruotsissa, Saksassa, Itävallassa ja Yhdysvalloissa .

Lähteet
-------

1. ↑  FlixBus: viaggiare per l’Italia spendendo solo 1 euro e 9 euro per l’Europa *viagginews.com*.  4.8.2015. Viitattu 9.7.2017.
2. ↑  Autocars: l’allemand FlixBus se lance en France *lemonde.fr*.  19.5.2015. Viitattu 9.7.2017.
3. ↑  FlixBus opent netwerk intercitybussen in Nederland *nrc.nl*.  24.11.2015. Viitattu 9.7.2017.
4. ↑  Tysk busselskab satser på danske indenrigsruter *dr.dk*.  27.9.2016. Viitattu 9.7.2017.
5. 1 2  Halvoille bussimatkoille uusi kilpailija Suomeen – saksalainen Flixbus avaa reitin Vaasasta Varsovaan *yle.fi*.
6. ↑  Halpabussiyhtiö aloittaa reitin Suomesta – näin paljon maksaa lippu Puolaan *is.fi*.
7. ↑  Long distance bus operator FlixBus *global.flixbus.com*. Viitattu 9.1.2020. (englanniksi)
8. ↑  ENTREPRENEURS: Flixbus – On Tech, Transportation, and Team Work *tharawat-magazine.com*. Viitattu 20 september 2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FlixBus**.
* Virallinen verkkosivusto